Hyvät katsojat! Tervetuloa mukaan Herra käyttää lääkäriä -ohjelmaan!
Näissä jaksoissa olemme käsitelleet tuki- ja liikuntaelimiä.
Olemme ensin käsitelleet niiden rakennetta, -
jotta voimme paremmin ymmärtää myöhemmissä jaksoissa -
esiin tulevia sairauksia.
Raamattu vanhimmassa kirjassaan, Jobin kirjassa, jo kertoo, -
miten Herra on puettanut meidät nahalla ja lihalla -
ja kutonut meidät kokoon.
Kiinnitän huomiota Jobin kirjan verbiin 'kutoa'.
Moderni tiede viime sukupolven aikana on paljastanut, -
että meidät on todella nerokkaasti kudottu kokoon.
Siellä on erilaisia kudelmia, kuten langastakin voidaan kutoa.
Joka tukikudokseen on kudottu juuri paras mahdollinen kudos -
juuri ko. tarkoitukseen. Se kertoo valtavan hienosta suunnittelusta.
Kudelma ei ole mitä tahansa, vaan on nerokkaasti kudottu.
Meissä kaikissa on 37 miljoonaa miljoonaa solua, -
mutta meissä on paljon muutakin, kuten tukikudosta.
Esim. luussa on loppujen lopuksi soluja vain 2 %.
Loppu on teräsbetoninvahvuista kalsiumhydroksiapatiittia.
1/3 on solujen erittämää tai kutomaa -
hienoa tukiverkkoa, joka mahdollistaa sen, -
että solut ja elimet kiinnittyvät siihen. Kaikki nerokasta kudosta.
Jumala on nero. Hänen kudelmiaan näkyy muuallakin luonnossa.
Esimerkin vuoksi voisin vain todeta, -
että kaikki luonnon kudelmat ovat uskomattomia hienoja suorituksia.
Vertaamme esim. ihmisen tukikudosten kudelmia -
kaikkien tuntemaan hämähäkin verkkoon. Tiedämme sen sitkeyden -
ja liimamaisuuden, vaikka se on vain 0,001-0,002 mm paksua.
Kuvitellaan 1 cm:n paksuinen hämähäkinverkko, -
jonka silmä olisi sama kuin siikaverkossa (40 mm).
Siis seitti 1 cm:n paksuinen -
ja verkon halkaisija 100 metriä.
Siihen voisi pysäyttää vaikka Jumbo Jet -lentokoneen -
eikä se menisi rikki. Rakenne hämä- häkinverkossa on niin nerokas, -
että insinöörit ovat vuosikausia koettaneet selvittää, mikä tämä on.
Sen nerokasta rakennetta ei ole pystytty matkimaan.
Samoin, mitä tahansa osaa tarkaste- lemme tuki- ja liikuntaelimissä, -
sen hienommaksi paljastuu suunnittelu ja nimenomaan se, -
että muutamalla aineella on tämä kaikki pystytty toteuttamaan.
Valkuaisten rakenneaineet ovat pääasiassa hiiltä, -
vetyä, typpeä, rikkiä. Jumala on 4 aineella -
rakentanut kaiken tämän. Se osoittaa tavatonta nerokkuutta.
Tilanne on vähän sama kuin ystäväni geologi Pekka Rahkilan kirjassa -
Säihkyvät kivet, missä muutamalla alkuaineella -
tehdään kaikki jalokivet. Aivan loistava kirja, -
josta TV7:n kustannus on julkaissut nyt jo uuden painoksen.
Samalla tavalla pian julkistavassa kirjassa Eläimet opettavat -
käyn läpi luonnon rakenteiden kudelmien nerokkuutta, -
mm. ihmisen käden nerokkuutta, josta ajattelin puhua seuraavaksi.
Ihmisen kädessähän on kaikki kohdallaan.
Tässä meillä on maailmankaikkeuden monimutkaisin instrumentti, -
jota on yritetty matkia. Tiedemiehet yrittivät tehdä -
hämähäkin verkkoa siinä onnistumatta.
Samoin on yritetty matkia ihmisen kättä.
Monen yliopiston yhteinen tiimi/ työryhmä 10 vuotta yritti tehdä -
kättä, joka voisi esim. käyttää iskuporakonetta.
10 vuoden uurastus, kymmenet professorit satsasivat kaiken -
tehdäkseen käden. Osittain siinä oli mukana myös sotateollisuus, -
koska ajateltiin jonkinlaista robottia.
He saivat aikaan keinokäden, joka pystyy käyttämään iskuporakonetta -
ja nostamaan niin kuin vanhanaikaisen puhelinluurin, -
mitä ei nykyään tarvita. (Ei se sentään kännykkään tartu.)
He joutuivat myöntämään työssään, että on mahdotonta tehdä -
samanlaista toimivaa instrumenttia kuin ihmisen käsi.
Miten niin mahdotonta? No, ajattele, -
mitä kädellä voi parhaimmillaan tehdä.
Huippukonserttipianisti voi soittaa ulkomuistista -
ensinnäkin 10 000 nuottia, joskus enemmänkin.
Jokaista nuottia painotetaan persoonallisesti, -
jotta tulee hieno kappale.
Hän pystyy soittamaan kummallakin kädellä yhtaikaa -
30 nuottia sekunnissa parhaimmillaan.
Siinä vain yksi detalji. Voidaan soittaa muitakin instrumentteja, -
tehdä aivoleikkauksia. USA:ssa on pidetty nopeuskilpailuja.
Siellä sanat ovat toki vähän lyhyempiä kuin suomessa.
Voittaja kirjoitti minuutissa yli 200 sanaa konekirjoituksella.
Minkälainen instrumentti meillä onkaan tässä käytössä!
Tämä on jotakin tavattoman nerokasta.
Voimme peukalolla koskettaa jokaista sormenpäätä.
Tämä on suunniteltu niin, että nämä 2 kämmenluuta ovat aika tukevia.
Nämä muut keräävät. Ne koukistuvat esim. ryynejä kerättäessä -
talteenottoa varten. Sormenpäissä on tunto: -
kiputunto, kosketustunto, kuumatunto, kylmätunto.
Sekin on nerokkaasti ajateltu. Jos vaikka koskemme esimerkiksi...
Jos kotona on juuri keitetty kananmunia, -
ja kananmunat ovat kiehuvassa vedessä tiskipöydällä.
Jos työnnät sormesi kuumaan veteen tietämättä, että se on kuumaa, -
ensin tunnet veden ja vasta hetkeä myöhemmin, että se poltti.
Miksi näin päin? Miksei kipua/kuumaa tunne heti -
ja kosketuksen vasta sitten? Sekin on tarkoituksenmukaista.
Hienokosketustunto on niin tärkeä, -
että se käämitetään ensisijaisesti.
Hienokosketustunnosta aivoihin lähtevä hermotieto menee -
eristettyä käämiä pitkin 120 m sekunnissa.
Kiputunto tulee hitaammin, -
koska et joka päivä taistele kivun kanssa, -
mutta kosketustunto on erittäin tärkeä kaikissa suorituksissamme.
Miten darvinistit selittävät käden kehittymisen kalan evistä?
Ne sanovat, että sormet ovat kehittyneet -
kävelemään lähteneen kalan evistä.
He väittävät pystyvänsä löytämään luusarjan.
Ensin vartalosta lähtee yksi luu, sitten tulee kaksi luuta, -
sitten ranne-, sitten sormiluut. Tämä löytyisi -
kokonaisena kehityssarjana nisäkkäistä.
Ensin kala lähti kävelemään ja kehitti sitten yläraajan.
Osa maalle siirtyneistä nisäkkäiksi muuttuneista kaloista -
päätti lähteä uimaan ja palasivat valaiksi.
Osa päätti lähteä lentämään ja ryhtyivät lepakoiksi jne.
Tämä on sadunkerrontaa, koska mitään mekanismia ei ole, -
mikä mahdollistaisi tällaisia ihmeitä.
Väite siitä, että luiden samankaltaisuus todistaisi jotain, -
todistaa vain yhteisestä suunnittelijasta.
Toki yläraajassa laitetaan tähän yksi luu ja tähän kaksi, -
että se pyörii. Ei kannata laittaa tähän kahta luuta ja tähän yhtä.
Se osoittaa vain optimaalisen ratkaisun.
Kummassakin kädessä on 58 liikeakselia.
Ranne on valmiiksi murrettu ranneluiksi. Miksi ihmeessä?
No siksi, että kaivinkoneen tavoin -
kärjessä oleva nivel on mobiilein eli liikkuvin.
Se on tarkoituksenmukaista. Tämäkin on murrettu, jotta se olisi kätevä.
Myös siksi, että se kestää rasitusta.
Ilman ranneluita yhden tenniserän jälkeen -
tulisi rasitusmurtuma, koska nämä luut murtuisivat.
Valmiiksi palasiksi murrettu ranne kestää sen.
Siinäkin suunnittelu siis on nerokasta.
Lisäksi tällä tarttumapuolella saa lujan puristusotteen.
Lihakset ovat täällä. Tuplajänteet varmistavat lujan puristuksen.
Kun sormet ojennetaan, voimaa ei tarvita. Välilihakset tekevät sen.
Nahka tässä on hyvin mobiilia, liukasta. Paksuutta ei tarvita.
Täällä se on tyynyinä hyvän otteen saamiseksi. Se lukitaan peukalolla.
Käden ohjauksessa on yhtaikaa voimaote -
(esim. tenniksessä lujat lyönnit) ja samalla on tarkkuusote -
(sihtaat pallon vastustajan ulottumattomiin).
Kaksi päällekkäistä toimintoa.
Tuntoaisti on tärkeä. Jos kosketat jotain esinettä, -
mittaat sen painon. Tieto välittyy lihaksiin, -
joissa on automaattista paikallis- säätelyä mahdollistaen liikkeet.
Siinä on tietty perusjännitys.
Tiedät, onko esine kuuma/kylmä, onko se piikikäs, -
mikä on paino, miten kova ote, paljonko voimaa tarvitaan nostoon.
Pidämme näitä itsestäänselvyyksinä.
Silti siinä tapahtuva tietojen käsittely on jättiläismäistä.
Esim. näitten monien liikeakselien hallinta tapahtuu -
täällä motorisella aivokuorella, jonka tehtävä ovat lihaskäskyt.
25 % motorisesta aivokuoresta on käämitetty -
pelkästään näitä käden liikkeitä varten. Siis vallan tavatonta!
Aiemmassa esimerkissä raajasta sanoin, -
että simpanssilta tapaturmaisesti lähtisi käsi irti -
ja joku olisi elinsiirtoa varten testamentannut kätensä.
Simpanssille siirrettäisiin tämä ihmisen käsi.
Nykytekniikalla kirurgitiimi voi irti leikkaantuneita raajoja -
liittää yhteen ja niin on tehty. Jos on käsi mennyt poikki, -
se on parsittu takaisin. Iso ja vaikea homma, vaatii mikroskooppia.
Jos laitetaan simpanssille tämä saatavilla oleva ihmisen käsi, -
ei siitä mitään tulisi, koska ohjelmointi aivokuorelta puuttuisi.
Jos siis väitetään, että käsi olisi jotenkin kehittynyt...
Simpanssin koukussa olevat kämmenluut, erilainen lyhyt peukalo, -
ja rystykävelyyn tarkoitettu ranne.
Jotta se mukamas kehittyisi darvinistien väitteellä ihmiskädeksi, -
se edellyttäisi, että samaan aikaan olisi aivoihin jostain tullut -
tämä käämityskytkentä, kytkentä- kaaviot ja muut järjestelmät.
Darvinistit aina unohtavat tämän, että jos monipuolinen käsi -
kehittyisi simpanssinkaltaisesta esi-isästä, -
niin se edellyttää samanaikaista aivojen kehittymistä.
Ihmisaivothan erottavat meidät täysin eläimistä.
Tämän sarjan teemana on, että tuki- ja liikuntaelimistö osoittaa, -
että olemme Jumalan kuvia, emme eläimiä.
Aivothan ovat siinä isoin instrumentti.
Ihmisaivothan ovat tavattoman monimutkaiset -
verrattuna esim. simpanssin aivoihin.
Aivoissamme on pelkästään mikroprosessoreja -
miljoona miljardia kappaletta eikä kukaan tiedä, -
mistä ne olisivat kehittyneet. No, darvinisteilla on vastaus kaikkeen.
Heidän vastausautomaattinsa kertoo, että meillä on hienot aivot, -
koska opimme murskaamaan luita ja syömään saaliseläinten luuydintä.
Eräs teoria on tämä. Toinen on, että ihmisaivot kehittyivät, -
kun ihminen oppi kypsentämään lihaa.
Väite on järjetön, koska se edellyttää, -
että kasvissyöjät olisivat tyhmempiä. Se on juuri päinvastoin.
He elävät jopa 5 vuotta kauemmin joidenkin tutkimusten mukaan -
ja sairastuvat harvemmin Alzheimerin dementiaan.
Viitteitä tästä on. Itse syön kyllä kaikkea, lihaa ym.
Se väite, että lihan kypsentäminen tai luuytimen hotkiminen olisi -
tehnyt ihmisestä sen, mitä se on isoine aivoineen, -
on lähinnä huvittavaa filosofointia. Nyt on huomattava, -
että on kahdenlaista tiedettä: operatiivista eli kokeellista, -
jolla tehdään kännyköitä, TV-kameroita -
ja filosofista kuten alkuperätiede, joka on pelkkää filosofointia.
No, takaisin vielä käteen.
Ihmisen kädessä on pelkästään nivelsiteitä, tukikudoksia n. 50.
Tärkeitä jänteitä maailmankaikkeuden hienoimmassa instrumentissa -
on kolmattakymmentä. Niveliä on 29.
Jokaisessa nivelessä on tarkoituksenmukainen rata, muoto, -
ns. lasirusto, jossa se liukuu, voiteluaineet, painevoitelu.
Voiteluaine on parempaa kuin synteettiset moottorivoiteluaineet -
johtuen sen nanorakenteesta ja siellä olevista -
pienistä synoviaalirakenteista.
Peukalo oli ainutlaatuinen. Sillä voi koskettaa jokaista sormenpäätä.
Peukaloa liikuttaa 8 lihasta.
Pitkä peukalon ojentaja (extensor pollicis longus) -
mahdollistaa hyvin monia erilaisia otteita.
Kuuluisa tiedemies Isaac Newton odotti ruokapöydässä, -
että vaimo toisi ruokaa. Hänellä oli aikaa pyöritellä peukaloitaan.
Sitä tehdessään hän sanoi, -
että nyt minä tiedän, että Jumala on olemassa, -
kun hän havaitsi peukalon liikeradat.
Näin Isaac Newton, joka on ehkä maailman kuuluisin tiedemies.
8 akselia, 8 moottoria pyörittävät peukaloa.
6 moottoria pyörittävät sormia. Tarkkuusotteet tapahtuvat täällä -
kämmenluiden välisissä lihaksissa.
Ne on hermotettu siten optimaalisesti, -
että sinne tulee käskysähkövirtaa juuri sopiva annos.
Kaikki lihaksetkin näet toimivat eri tavoin siten, -
että esim. kävellessä/juostessa käytettävään pakaralihakseen -
ei tarvita niin paljon täsmäpiuhoja kuin esim. kämmenlihaksiin -
tai silmän liikuttajalihaksiin.
Ihmisessä on lihaksia tavattoman paljon.
Jos luita on 206, niin lihaksia on 640.
Jokainen lihas on juuri semmoinen kuin pitääkin -
ja sinne tulee juuri oikeanlainen hermotus.
Voit kuvitella, millainen säätelypaneeli on varastoitu -
100 hyllymetriin kirjoja, joka vastaa jokaisen solun tiedostoa.
Ihmisen peukalo ainutlaatuisesti erottaa meidät eläimistä.
Yksikään toinen nisäkäs ei pysty tekemään tätä -
eikä tätä tarkkuusotetta.
Yli 30 lihasta osallistuu pelkästään käden käyttöön.
Luita tässä on 27.
Ranneluita 8. kämmenluita 5, sormien luita 14.
Ranteen luut sijoittuvat 2 riviin.
Kämmenluita on yksi jokaiselle sormelle tarkoitettu -
ja jokainen niistä niveltyy yhteen sormista.
Peukalossa on 2 sormiluuta, muissa sormissa 3.
Sekin on tarkoituksenmukaista. Liikeakseleita tässä siis 25, -
yläraajassa yhteensä 58 + tuntoaisti, -
joka määrää, miten sitä käytetään ja lihasten automaattinen säätely.
Tämä tuki- ja liikuntaelin- kokonaisuus käsi tekee meistä -
Jumalan kuvia ja erottaa meidät eläimistä samaan tapaan -
kuin pystykävely, isot aivot ja puhetaito.
Puhuttaessakin tarvitaan noin vaatimattomat 100 lihasta.
No, mitä Raamattu tähän sanoo? Käsitteleekö se kättä?
Raamatussa on mielenkiintoinen kohta Vanhassa testamentissa, -
2. Moos. 8:19. Siellä egyptiläiset kurittivat -
israelilaisia ja oli aika lähteä Egyptistä.
Mooses ja Aaron menivät faaraon tykö ihmeitä tekemään.
Egyptin noidat tekivät perässä aika monet niistä ihmeistä.
Faarao paatui eikä pitänyt Moo- seksen ja Aaronin ihmeitä minään.
Sitten Jumala sanoi Moosekselle, -
että ota sauvasi ja lyö maata, niin että siitä nousee tomua.
Siitä nousi paarmoja, jotka pistivät egyptiläisiä.
Sitten faarao sanoi Egyptin noidille, että tehkää sama.
Egyptin noidat pudistivat päätään. Mitä he sanoivat?
"Niin tietäjät sanoivat faraolle: 'Tämä on Jumalan sormi'."
Ne tajusivat heti, että vain Jumala pystyy luomaan tomusta paarmoja.
Aina kun Raamatussa Jumalan sormi tai Jumalan käsi tulee esiin, -
niin tapahtuu jotain erittäin merkittävää.
Muistatte Belsassarin pidot, miten siellä häväistiin -
Herran temppelin pyhiä astioita juomalla niistä viiniä -
ja ylistämällä puu- ja kivijumalia. Silloin tuli käsi kalkkiseinälle, -
joka kirjoitti: "Mene, mene, tekel, ufarsin."
Eli "Päiväsi ovat luetut" jne., kuten Raamatussa todetaan.
Siinäkin oli merkittävä tapaus. Jumalaa häväistiin, -
niin Jumalan käsi tuli ja kirjoitti kalkitulle seinälle.
Lain taulut on Raamatun ainoa teksti, -
joka on Jumalan omalla sormella kivitauluihin kirjoitettu.
Se osoittaa käden tärkeyttä.
Puhutaan Jumalan kätten teoista: - (Ps. 8:4-5)
"Kun minä katselen sinun taivastasi, sinun sormiesi tekoa, -
kuuta ja tähtiä, jotka sinä olet luonut, niin mikä on ihminen, -
että sinä häntä muistat, tai ihmis- lapsi, että pidät hänestä huolen?"
Eli Jumalan sormien tekoa: taivas, kuu, tähdet - kaikki.
Jumala on armollinen.
Ajatelkaa, kun Jeesuksen kautta kaikki on luotu, -
Hänessä pysyy kaikki voimassa ja Hänessä me pelastumme.
Täällä sanotaan Herrasta: - (Jes. 49:16)
"Katso, kätteni hipiään olen minä sinut piirtänyt..."
Niin Jumala sinua rakastaa, tuntee persoonallisuutena, -
että on piirtänyt sinut kättensä hipiään.
Vaikka me ihmiset löimme naulat Herran käsien läpi, -
niin Hän silti meitä rakastaa ja on meidät pelastava, -
jos me tartumme siihen ja pysymme uskossa.
Sitten vielä käden toiminnasta ja lihasten säätelystä.
Meidän on pidettävä hyvää huolta -
tästä maailmankaikkeuden hienoim- masta instrumentista, kädestä.
Kyllä se toimii säädetyn ajan, -
70 tai enintään 80 vuotta, kuten Psalmi toteaa ihmisen eliniäksi.
Kyllä se suurin piirtein tämän nykyisen keskieliniän toimii, -
jos pidämme siitä huolta. Meidän on muistettava, -
että ikääntyessä tuki- ja liikunta- kudokset heikkenevät -
ja luu haurastuu, tulee osteoporoosia.
Pahimmillaan luu voi olla kuin märkää pahvia.
Huolehditaan kehosta, mutta muistetaan, ettei sitä ylirasiteta.
Kun myöhemmin mennään sairauksiin, huomaatte, mitä tarkoitan.
Ikä selviää nopeasti esim. tuki- ja sidekudosta kämmenselästä nostaen.
Jos nostaa pienen teltan kudosta ja irrottaa, -
niin minulla se laskee hitaasti, mikä kertoo iästäni.
Nämä solut ja sidekudokset ovat jo kangistuneet.
Näitten elinikä on muuten noin 60 jakautumista.
Sitten ne kuolevat ja kierrätetään. Tullaan ns. Hayflickin limiittiin.
Mutta se on toinen asia, että kaikki sidekudokset kierrätetään.
Itse asiassa luustokin puoliksi vaihtuu uudeksi 12-15 vuodessa.
Se koko ajan kierrättyy.
Muistetaan, että ikää tulee. Se kuuluu asiaan.
Ei tarvitse olla pahassa maailmassa iäti, vaan mennään parempaan päin.
Muistetaan, että kudokset, jänteet, lihakset, -
ne kaikki voivat olla ikääntyneitä. 70-vuotiaana ei kannata enää mennä-
urheilemaan, heittämään keihästä/ työntämään kuulaa kuin nuorena,
mutta pidetään kehosta huolta. Tulevissa jaksoissa kerrotaan -
enemmän sairauksista, siitä, kuinka pidämme huolta -
Jumalan meille antamasta kehosta ja elämänlahjasta.
Sekin on raamatullista, että kun olemme lahjaksi saaneet, -
pidämme siitä hyvää huolta siihen asti, -
jolloin on säädetty päivämme ja meidän täältä lähtömme.
Kun tarkastelemme Hänen luomakuntaansa, -
tehdään se Hänen kunniakseen, ylistyksekseen.
Ei keksitä erilaisia tarinoita ihmisten hämäämiseksi siitä, -
kuinka tämäkin ihmeellinen instrumentti olisi kehittynyt -
joistain kalan evistä.
Se on filosofiaa, ei tiedettä.
Tervetuloa seuraavaan jaksoon!
Hyvä katsoja! Kiitos, että seurasit Herra käyttää lääkäriä -ohjelmaa!
Jos tästä ohjelmasta on ollut sinulle hyötyä -
ja haluat tukea sen tuottamista, -
voit soittaa ruudussa näkyvään tukinumeroon 0600-10077.
Puhelun hinta on n. 10 euroa. Ruudussa näkyy tilinumero.
Laita viite, niin tuki kohdentuu Herra käyttää lääkäriä -ohjelmaan.
Kiitos ja siunausta sinulle!
Tekstitys: Tuula-Riitta Virrankare